เรื่องร้องเรียน: บริเวณ ถนนบางนา-ตราด ขาเข้าจากบางพลี ชอบมีการซ่อมถนนเลนส์ขวาสุดบ่อยๆ (เปลี่ยนจุดไปเรื่อยๆ) ซึ่งจะมีการตั้งกรวยกันไว้ตรงที่ซ่อม โดยปกติรถมากันเร็วมาก แล้วต้องเบีกกะทันหันเนื่องจากมันจะมองไม่เห็นกรวยเลย จนกว่าจะถึงบริเวณที่ตั้งกรวย พอรถคันหน้าเบรกก็จะต้องเบรกกะทันหันทุกรอบค่ะ  ไม่มีป้ายแจ้งเตือน ไม่มีไฟสัญญาณล่วงหน้าอะไรทั้งสิ้น วันนี้รถเกือบชนกันหลายคันเลยเพราะเบรกกะทันหัน ซึ่งอันตรายต่อทั้งผู้ขับขี่ และคนทำงานสามารถโดนชนตายได้เลยค่ะ  อยากให้รบกวนถ้าจะซ่อมถนนให้ทำป้ายขึ้นมาเด่นๆสูงๆให้รถรู้ตัวก่อนค่ะ
การดำเนินการของเจ้าหน้าที่: แขวงทางหลวงสมุทรปราการ โดย หมวดทางหลวงบางนา ขอเรียนว่า ทางแขวงฯได้ดำเนินการตั้งป้ายและกรวย เพื่อปิดเบี่ยงการจราจร เป็นการชัวคราว เพื่อปรับปรุงซ่อมแซมถนน ที่ชำรุด บนทางหลวงหมายเลข 34 เป็นช่วงๆ และในระหว่างการดำเนินการที่ผ่านมาอาจทำให้ไม่ได้รับความสะดวก แขวงฯต้องขออภัยมา ณ โอกาสนี้ และขอให้ประชาชนใช้เส้นทางอย่างระมัดระวังค่ะ จึงเรียนมาเพื่อทราบ
ความเห็นของผู้แจ้ง: ขอบคุณที่ทำงานและตอบกลับมานะคะ แต่ยังไม่ได้แก้ปัญหาซักเท่าไหร่ ปัญหาคือรถคันแรกที่มา มองเห็นป้าย เบรก รถคันที่ 2, 3, 4 เค้ามองไม่เห็นป้าย เค้าเห็นแค่คันหน้าเบรก ยิ่งถ้าเป็นรถตู้หรือรถบรรทุก คันหลังยิ่งมองไม่เห็นเลยค่ะว่ามีการก่อสร้างข้างหน้า ป้ายที่ทำ ควรตั้งสูงๆ แบบทุกคนที่ขับมาต้องเห็น  หรือมีป้ายแจ้งเตือนข้างทางมาเป็นระยะ ก่อนถึงจุดก่อสร้างทาง ให้ผู้ขับขี่ได้รับรู้ก่อน ไม่ใช่ตั้งป้ายให้เห็นแค่คันที่ขับคันหน้า   เหตุการณ์เบรกกะทันหัน 3-4 คันติดๆกันเราเห็นบ่อยมากๆ ค่ะเวลามีก่อสร้าง
พื้นที่: แขวงบางนาใต้ เขตบางนา กรุงเทพมหานคร